**De Havilland Canada DHC-8**, bežne známe ako **Dash 8**, je kanadské turbovrtuľové dopravné lietadlo určené na prepravu osôb na regionálnych linkách.

Vývoj
-----

Lietadlo DHC-8 (Dash 8) bolo navrhnuté koncom 70. a začiatkom 80. rokov 20. storočia ako reakcia na dopyt po nových typoch regionálnych dopravných lietadiel na leteckom trhu, poháňaných turbovrtuľovými motormi, s kapacitou 30 až 40 cestujúcich. Lietadlo bolo pôvodne vyrábané firmou De Havilland Canada. Od roku 1992, kedy firmu De Havilland Canada prevzala spoločnosť Bombardier Aerospace, bolo lietadlo vyrábané už len firmou Bombardier Aerospace. V roku 2019 projekt odkúpil írsky výrobca lietadiel Viking Air spolu s právami na názov a ochrannú známku spoločnosti De Havilland.

Prvý let prototypu lietadla Dash 8 (verzia Dash 8-100) sa konal dňa 20. júna 1983. O dva roky neskôr zaviedla kanadská letecká spoločnosť NorOntair do prevádzky prvé lietadlo tohto typu.

Verzie
------

### Séria 100

De Havilland Canada DHC-8-102 spoločnosti Austrojet na letisku v Salzburgu
E-9A Widget USAF
DHC-8-100 Series
Pôvodná 37 alebo až 39 miestna verzia, ktorá bola uvedená do prevádzky v roku 1984.
DHC-8-101
Variant z roku 1984 poháňaný dvoma motormi PW120 alebo PW120A a so vzletovou hmotnosťou 15 000 kg.
DHC-8-102
Variant z roku 1986 poháňaný dvoma motormi PW120A alebo PW121 a so vzletovou hmotnosťou 15 650 kg.
DHC-8-103
Variant z roku 1987 poháňaný dvoma motormi PW121 a so vzletovou hmotnosťou 15 650 kg.
DHC-8-106
Variant z roku 1992 poháňaný dvoma motormi PW121 a so vzletovou hmotnosťou 16 450 kg.
DHC-8M-100
Dve lietadlá boli dodané pre Transport Canada.
CC-142
Vojenská transportná verzia pre kanadské letectvo v Európe.
CT-142
Vojenská navigačná cvičná verzia pre kanadské letectvo.
E-9A
Vojenská verzia vybavená radarom. Túto verziu používa United States Air Force.
### Séria 200

De Havilland Canada DHC-8-201 spoločnosti QantasLink
DHC-8-200 Series
Verzia s drakom lietadla série 100 a so silnejšími motormi typu Pratt & Whitney Canada PW123 (s výkonom 1 600 kW) pre lepší výkon. Lietadlá Dash 8 série 200 sú schopné pojať 37 alebo až 39 cestujúcich, podobne ako séria 100.
DHC-8-201
Variant z roku 1995 poháňaný dvoma motormi PW123C.
DHC-8-202
Variant z roku 1995 poháňaný dvoma motormi PW123D.
Q200
Verzia DHC-8-200 s aktívnym tlmením hluku a vibrácií motorov.
### Séria 300

De Havilland Canada DHC-8-311 spoločnosti Air Southwest pristáva na letisku v Bristole
De Havilland Canada Dash 8 Q314 spoločnosti Air Nippon Network
DHC-8-300 Series
Verzia predĺžená o 3,43 m od predchádzajúcich sérií 100/200 a s kapacitou 50 alebo až 56 cestujúcich. Lietadlá DHC-8 série 300 boli uvedené do prevádzky v roku 1989. Poháňané sú dvoma motormi PW123 alebo PW123B, alebo PW123E, každý motor s výkonom 1 860 kW.
DHC-8-301
Variant z roku 1989 poháňaný dvoma motormi PW123.
DHC-8-311
Variant z roku 1990 poháňaný dvoma motormi PW123.
DHC-8-314
Variant z roku 1992 poháňaný dvoma motormi PW123B.
DHC-8-315
Variant z roku 1995 poháňaný dvoma motormi PW123E.
DHC-8-300A
Verzia DHC-8-300 s väčším užitočným zaťažením.
Q300
Verzia DHC-8-300 s aktívnym tlmením hluku a vibrácií motorov.
### Séria 400

De Havilland Canada Dash 8 Q402 spoločnosti Austrian Arrows pristáva na letisku vo Frankfurte
Q400
Predĺžená verzia s kapacitou 70 alebo až 78 cestujúcich. Verzia Q400 bola uvedená do prevádzky v roku 2000. Lietadlá Dash 8 Q400 majú cestovnú rýchlosť 670 km/h, čo je o 140 km/h viac ako predchádzajúce varianty. Poháňané sú motormi PW150A s výkonom 3 781 kW. Maximálna letová výška je 7 600 m pre štandardnú verziu. Všetky lietadlá Dash 8 Q400 sú vybavené aktívnym tlmením hluku a vibrácií motorov.
Q400 NextGen
Verzia Q400 s vylepšenou kabínou, osvetlením, oknami, stropnými košmi, podvozkom, rovnako ako aj zníženie spotreby paliva a nákladov na údržbu.
Q400-MR
Verzia Q400 prispôsobená k úlohám hasenia požiarov. Táto verzia môže niesť až 2 600 galónov vody alebo peny na hasenie.
DHC-8-400
Variant z roku 1999 s kapacitou 68 cestujúcich.
DHC-8-401
Variant z roku 1999 s kapacitou 70 cestujúcich.
DHC-8-402
Variant z roku 1999 s kapacitou 78 cestujúcich.
DHC-8-402PF
Variant z roku 2008 s nákladnými paletami s užitočným zaťažením 9 000 kg.

Špecifikácie
------------

|  | Series 100 | Series 200 | Series 300 | Series 400 |
| --- | --- | --- | --- | --- |
| Cena (US $) | 12,5 miliónov $ | 13 miliónov $ | 17 miliónov $ | 27 miliónov $ |
| Vyrobených kusov | 299 | 105 | 267 | 363 |
| Zavedený | 1984 | 1995 | 1989 | 2000 |
| Rozmery |  |
| Dĺžka | 22,25 m | 25,68 m | 32,81 m |
| Výška (po vrch zvislých chvostových plôch) | 7,49 m | 8,3 m |
| Priemer trupu | 2,69 m |
| Max. šírka vnútorného priestoru | 2,03 m |
| Dĺžka vnútorného priestoru | 9,1 m | 12,6 m | 18,8 m |
| Rozpätie | 25,89 m | 27,43 m | 28,4 m |
| Nosná plocha | 54,4 m² | 56,2 m² | 63,1 m² |
| Základné technické údaje |  |
| Motory | 2× PW120A/PW121 | 2× PW123C/D | 2× PW123B | 2 PW150A |
| Typický počet pasažierov | 37 (jedna trieda) | 50 (jedna trieda) | 70 (jedna trieda) |
| Max. celkový počet prepravovaných osôb | 37-39 | 50-56 | 68-78 |
| Maximálna cestovná rýchlosť | 500 km/h | 537 km/h | 528 km/h | 667 km/h |
| Maximálny dostup | 7 620 m | 8 230 m |
| Dolet (s typickým počtom pasažierov) | 1 889 km | 1 713 km | 1 558 km | 2 522 km |
| Dolet (s prídavnými nádržami) | - | 2 034 km | - |
| Dĺžka vzletovej dráhy(s max. vzletovou hmotnosťou) | 800 m | 800 m | 1178 m | 1402 m |
| Hmotnosti |  |
| Maximálna vzletová hmotnosť | 16 470 kg | 19 500 kg | 29 260 kg |
| Maximálna pristávacia hmotnosť | 15 650 kg | 19 050 kg | 28 010 kg |
| Max. hmotnosť bez paliva | 14 700 kg | 17 920 kg | 25 850 kg |
| Max. kapacita palivových nádrží | 3 160 l | 6 526 l |
| Typická prevádzková hmotnosť prázdneho stroja | 10 483 kg | 11 791 kg | 17 185 kg |
| Bežná hmotnosť nákladu | 3 407 kg | 5 138 kg | 8 670 kg |

Referencie
----------

1. ↑   *Bombardier Q200 specifications* [online]. bombardier.com, [cit. 2008-04-06]. Dostupné online. (po anglicky)
2. ↑   *Bombardier sells 2 more Q400 aircraft.* [online]. thestar.com, [cit. 2009-08-03]. Dostupné online. (po anglicky)

Zdroj
-----

*Tento článok je čiastočný alebo úplný preklad článku Bombardier Q Series na poľskej Wikipédii (číslo revízie nebolo určené).*


|  |  |
| --- | --- |
| Portal | Letecký portál |